**Vyhodnotenie činnosti juniorského výberu SR v OB za rok 2014**

**1. Zloženie výberu pred sezónou**

juniori

Samuel Kebis /SPE/

Matej Hraboš /RBA/

Šimon Mižúr /FBA/

juniorky:

Ľudmila Sokolová /KYS/

Barbora Pijáková /SPE/

Martina Papugová /TKE/

Sledovaní pretekári: Martin Šmelík /TKE/, Martin Klabouch /VZA/, Martin Jonáš/BBA/, Vanda Hošeková /VZA/, Radka Lamanecová /SNV/

**Realizačný team**

Jozef Pollákvedúci tréner

František Papuga, Ján Mižúrasistenti trénera

**2. Vrcholy sezóny** JMS Bulharsko, Borovets

**3. Absolvované akcie**

|  |  |  |
| --- | --- | --- |
| 31.1.-3.2. | kondičné sústredenie | Štrbské Pleso |
| 28.-30.3. | mapové sústredenie | Kľačno |
| 5.-6.4. | sledované preteky, Cesom | Borský Mikuláš |
| 12.4. | sledované preteky, SRJ | Luhačovice |
| apríl, máj | testy na dráhe | KE, BA |
| 10.-11.5. | sledované preteky, MSR middle, štafety, šprint | Izra, Košice |
| 29.5.-1.6. | mapové sústredenie | Geravy |
| 28.6.-5.7. | kondičné sústredenie | Štrbské Pleso |
| 19.-20.7. | záverečné sústredenie-oboznámenie sa s terénmi JMS | Bulharsko, Borovec |
| 21.-28.7. | JMS | Bulharsko, Borovec |

Väčšina akcií sa uskutočnila v súlade s plánom akcií na rok 2014. Horšia už bola situácia s účasťou na jednotlivých akciách. Žiaľ, nie vždy objektívne dôvody stáli za nižšou účasťou na akciách. Dôvodmi neúčasti boli študijné povinnosti, zranenia a nemoci, ... V priebehu zimy sa R.Lamanecová a S.Kebis rozhodli ukončiť aktivity výkonnostného pretekára. Pre dlhodobé zranenie sa rozhodla prerušiť tréningovú činnosť Ľ. Sokolová, po dlhom zdravotnom výpadku sa podobne na jar rozhodla aj M.Papugová.

Pre malý záujem o účasť bolo zrušené sústredenie na Izre v máji. Je pravdou, že termín po náročnom víkende nebol ideálny, tréning v technicky náročnom teréne však bol žiadúci.

Okrem uvedených spoločných akcií sa pretekári pripravovali v domácich podmienkach, resp. v podmienkach klubov. Viacerí sa v priebehu roka zúčastňovali pretekov v zahraničí, najmä v Česku a Maďarsku. Do výberu bolo zaradených aj niekoľko pretekárov dorasteneckého výberu, s ktorým títo tiež absolvovali spoločnú prípravu.

Hlavným cieľom pre sezónu bolo primerane uspieť na júlových JMS v Bulharsku. Pre nedostatok finančných prostriedkov sme si nemohli dovoliť tréningový pobyt v Bulharsku v priebehu jari. Z dôvodu aspoň čiastočnej eliminácie deficitu tréningu v relevantných terénoch sme pricestovali do dejiska JMS o niekoľko dní skôr. Tento krok bol pre pretekárov a ich výkony určite prínosom.

Rekapitulácia výsledkov na JMS

|  |  |  |  |  |  |
| --- | --- | --- | --- | --- | --- |
| **Meno** | **Šprint**  **finále** | **Long**  **finále** | **Middle kval** | **Middle finále** | **Štafety** |
|  | 161 štart | 163 štart | 54-55 štart | 60/38 štart | 54 štafiet |
| Martin Šmelík | 86. | 74. | 13. | 12. A | 26. redukované poradie |
| Šimon Mižúr | 105. | 114. | 47. |  |
| Matej Hraboš | 138. | 107. | 41. | 7. C |
|  | 134 štart | 131 štart | 44-45 štart | 74 štart | 42 štafiet |
| Vanda Hošeková | 74. | 51. | 34. | 20. B | Diskv. |
| Andrea Papugová | 116. | 78. | 33. | 17. B |
| Barbora Pijáková | 110. | neštartovala | 24. | 32. B |

Dosiahnuté výsledky sú prísľubom pre budúcnosť. Dôvodom optimizmu je vek našich najúspešnejších, najlepšie výsledky dosiahli pretekári, ktorí boli v tomto roku ešte staršími dorastencami.

JMS 2015 sa uskutočnia v Nórsku, presadiť sa v náročných severských terénoch bude mimoriadne ťažké. Bez dlhodobejšieho tréningového pobytu v Škandinávii je skoro nemožné uvažovať o výsledkoch aspoň podobných tým tohtoročným. Je ťažké zabezpečiť ekonomicky dlhodobejší pobyt pre väčší tím, preto je potrebné v spolupráci pretekár-klub-severský klub-zväz hľadať možnosti podpory aspoň pre 2-3 najlepších.

Košice, 18.11.2014 Jozef Pollák